Az Mfor becslése szerint 2011 és 2018 között mintegy 791 milliárd forint ment a magyar labdarúgásba a központi költségvetésből és a tao-támogatásokból, és ennek mindössze a 21 százalékát, azaz nagyjából 162 milliárd forintot fordítottak az utánpótlás-nevelésre. A maradék olyan célokat szolgált, mint a létesítményfejlesztés, működési támogatás vagy a határon túli akadémiák támogatása.

A gazdasági hírportál össze is hasonlította, hogy ezek az összegek mit jelentenek. A focira költött évi 100 milliárd forint 13 milliárddal több, mint amennyi bevétele van a Nemzeti Innovációs és Kutatási Alapnak, és 25 milliárddal több, mint amennyit a kormány álláskeresési ellátásokra fordít 2019-ben. Az utánpótlás-nevelésre fordított évi 20 milliárd forint 3 és félszer több, mint amennyit az otthoni szakápolásra szán a kormány.

Kiemelt kép: MTI/Szigetváry Zsolt